***Ieinteresētajiem piegādātājiem***

***Jautājumi un atbildes par atklātu konkursu “Kompleksa ceļa Daugmalē, Ķekavas novadā pārbūves būvprojekta izstrāde un būvdarbi” (ID Nr.ĶNP 2016/8):***

**1.Jautājums:** Nolikuma IV. nodaļas BŪVDARBU LĪGUMA PROJEKTS 19.3. punktā kā viens no līguma pielikumiem minēts būvniecības projekts (19.3.2.apakšpunkts). Ja ar to domāts būvprojekts, tad Pretendents norāda, ka būvprojekts tiks izstrādāts līguma darbības gaitā. Attiecīgi būvprojekts uz līguma slēgšanas brīdi nevar būt līguma pielikums. Lūdzam dzēst 4.nodaļas 19.3.2. punktu.

Atbilde: Pasūtītājs ir veicis grozījumus iepirkuma procedūras dokumentācijā. Lūdzam skatīt precizēto iepirkuma procedūras nolikuma pielikumu “Būvdarbu līguma projekts” (Ķekavas novada pašvaldības mājaslapā sadaļā “Pašvaldība/Publiskie iepirkumi/Pašvaldības iepirkumi”.

**2.Jautājums:** Konkursa nolikuma Līguma projekta 5.6. punkts nosaka, ka: ,,Ja Izpildītājs Līguma 5.5.punktā minēto iemeslu dēļ vēlas Būvdarbu izpildes termiņa pagarinājumu, viņš par to ziņo Pasūtītājam rakstiski. Šāds paziņojums nosūtāms nekavējoties pēc tam, kad Izpildītājs uzzinājis par esošiem vai vēl sagaidāmiem apstākļiem, kas izraisa Būvdarbu izpildes kavējumu. Ja šāds paziņojums nekavējoties netiek nosūtīts, tiesības pieprasīt termiņa pagarinājumu tiek zaudētas. Pasūtītājam ir pienākums nekavējoties sniegt Izpildītājam atbildi uz saņemto paziņojumu. ”Lūdzam Pasūtītāju grozīt nolikuma Līguma projekta 5.6. punktu, papildinot vārdus ,,nekavējoties” ar skaidrojumu “Nekavējoties, bet ne vēlāk kā 3 darba dienu laikā”.

Atbilde: Pasūtītājs ir veicis grozījumus iepirkuma procedūras dokumentācijā. Lūdzam skatīt precizēto iepirkuma procedūras nolikuma pielikumu “Būvdarbu līguma projekts” (Ķekavas novada pašvaldības mājaslapā sadaļā “Pašvaldība/Publiskie iepirkumi/Pašvaldības iepirkumi”.